
ΑΝΑΚΟΙΝΩΣΗ – ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

Το ΚΕ.ΔΙ.ΒΙ.Μ. του Δ.Π.Θ διοργανώνει Επιμορφωτικό Πρόγραμμα με τίτλο: «Επιμορφώνοντας τους εκπαιδευτικούς στο Ολοκαύτωμα: Ανθρωπολογικές αναγνώσεις του κινηματογράφου» (9 Μήνες  -103 Ώρες- από:  14 Νοέμβριου 2023  έως 2 Ιούλιου 2024 (ημέρα Τρίτη, ώρες διαλέξεων: 17.00-21.00) με Eπιστημονική και Ακαδημαϊκή Yπεύθυνη την κ. Βασιλική Κράββα, Αναπληρώτρια Καθηγήτρια Κοινωνικής Ανθρωπολογίας και Ανθρωπολογίας της Κατανάλωσης του Τμήματος Ιστορίας και Εθνολογίας, της Σχολής Κλασικών και Ανθρωπιστικών Σπουδών του Δημοκριτείου Πανεπιστημίου Θράκης.

Το πρόγραμμα απευθύνεται σε εν ενεργεία εκπαιδευτικούς Α/θμιας και Β/θμιας Εκπαίδευσης όλων των ειδικοτήτων, σε αποφοίτους καθηγητικών και παιδαγωγικών τμημάτων όλων των ειδικοτήτων, σε αδιόριστους εκπαιδευτικούς όλων των βαθμίδων της Εκπαίδευσης, σε υπεύθυνους/ες σχεδιασμού εκπαιδευτικών και πολιτιστικών προγραμμάτων των Διευθύνσεων Α/θμιας και Β/θμιας Εκπαίδευσης, αλλά και σε όσους επιθυμούν να εμβαθύνουν πάνω στο ζήτημα του Ολοκαυτώματος και των ανθρωπίνων δικαιωμάτων.

Πιστοποιούμενα προσόντα
Εφόσον υπάρξει επιτυχής παρακολούθηση και αξιολόγηση, το πρόγραμμα οδηγεί στην απόκτηση Πιστοποιητικού Εξειδικευμένης Επιμόρφωσης διάρκειας 103 ωρών που αντιστοιχούν σε 5 ECTS.

Σκοπός του προγράμματος
Σκοπός του προγράμματος είναι να μπορέσουν οι συμμετέχοντες να αποκωδικοποιήσουν το Ολοκαύτωμα ως έναν πολύπλευρο και πολυσχιδή τόπο μνήμης, ερχόμενοι σε επαφή με έναν συνδυασμό λογοκεντρικότητας και οπτικοακουστικής βίωσης. Αυτή η πολύπλευρη και εις βάθος ανάγνωση θα αποτελέσει τόπο εκκίνησης, στοχασμό και έμπνευση για πλήθος εκπαιδευτικών και πολιτιστικών προγραμμάτων. Συνεπώς το πρόγραμμα αποσκοπεί τόσο σε κινηματογραφικές και οπτικοακουστικές δράσεις όσο και σε ποικίλες αναγνώσεις, θεατρικοποιήσεις και δραματοποιήσεις με σκοπό την ενσωμάτωσή του στην εκπαίδευση αλλά και σε ποικίλες πολιτιστικές δράσεις (συμπεριλαμβανομένων των μουσειοπαιδαγωγικών).

Αναγκαιότητατου προγράμματος–καινοτομία προγράμματος
Η σύγχρονη εκπαίδευση αλλά και οι πολιτιστικές δράσεις τοποθετούνται με ολοένα και μεγαλύτερη ευαισθησία και συνέπεια απέναντι σε φαινόμενα ολοκληρωτισμού, ανθρωπίνων δικαιωμάτων και ανθρώπινου αγώνα για αξιοπρέπεια και εξάλειψη της μισαλλοδοξίας. Σε αυτό το πνεύμα εμπίπτει η διδασκαλία του Ολοκαυτώματος που αποτελεί ένα κομβικό σημείο για την κατανόηση των ολέθριων συνεπειών του φασισμού και του ολοκληρωτισμού και ταυτόχρονα για τη σπουδαιότητα του σεβασμού της ανθρώπινης ζωής και της ανθρώπινης διαφορετικότητας. Είναι κοινός τόπος πια πως η κάθε λογής ταυτότητα (εθνοτική, θρησκευτική, έμφυλη, εθνική κ.ά.) θα πρέπει να αντιμετωπίζεται με σεβασμό και κατανόηση σε έναν κόσμο που δεν μπορεί πλέον παρά να αποδεχτεί την πολυπολιτισμικότητά του. Η διδασκαλία του Ολοκαυτώματος αποτελεί πια μια κοινή στόχευση εκπαιδευτικών και φορέων του πολιτισμού. Ωστόσο, η λογοκεντρικότητα των αφηγημάτων αλλά και το συμπαγές αυτών δεν επιτρέπει σε μικρο-ιστορίες εξαναγκασμού, απανθρωποίησης αλλά και αντίστασης να διαφανούν. Το πρόγραμμα αυτό κρίνεται αναγκαίο, επομένως, γιατί θα βοηθήσει κυρίως τους εκπαιδευτικούς να κατανοήσουν και τελικά να επικοινωνήσουν τις πολλαπλές εκδοχές του Ολοκαυτώματος και τις σχέσεις του με θεματικές που μας απασχολούν στην καθημερινή ζωή, και έτσι να το αποκωδικοποιήσουν καλύτερα και να το εντάξουν στις εκπαιδευτικές τους δραστηριότητες ακόμη και με ενσώματους τρόπους, δηλαδή με αναπαραστάσεις, δραματοποιήσεις και βιωματικά εργαστήρια.

Δομή του προγράμματος
Το πρόγραμμα είναι 9μηνης διάρκειας, 103 ωρών που αντιστοιχούν σε 5  πιστωτικές μονάδες/ECTS και απαρτίζεται από τις εξής εννέα θεματικές ενότητες:

· Μνήμη, μνημονικοί τόποι και τραύμα: από τη σκοπιά της κοινωνικής ανθρωπολογίας (ατομική και συλλογική μνήμη, αναπαράσταση, συναίσθημα, αισθήσεις, σώμα,κινηματογράφος και ανθρωπολογία). Σεμινάριο/διάλεξη: 14/11/2023 
· Τροφή, σεφαραδισμός, σεφαραδίτικη κουζίνα, κόσερ. Το παράδειγμα της εβραϊκής κοινότητας στη Θεσσαλονίκη. Η τροφή ως κώδικας, αποθήκη παρελθοντικού υλικού και θύλακας επιθυμιών.Συμποσιασμός και συν-ανήκειν. Σεμινάριο/διάλεξη: 5/12/2023
· Μνήμη και προφορική ιστορία: το πρόγραμμα Centropa και οι ιστορίες ζωής δύο γυναικών από τη Θεσσαλονίκη: υλικότητες και προφορική ιστορία (η ιστορία της πόλης μέσα από ρούχα, παπούτσια και φαγητά). Σεμινάριο/διάλεξη: 16/1/2024
· Το Ολοκαύτωμα ως μνημονικός τόπος: οι μουσειακές και οι μνημειακές αναπαραστάσεις: το μουσείο Ολοκαυτώματος του Βερολίνου και το ΓιαντΒασέμ. Τα παπούτσια του Δούναβη. Η Θεσσαλονίκη θυμάται (το μουσείο, το μνημείο η πορεία μνήμης). Σεμινάριο/διάλεξη: 13/2/2024
· Το «άλλο» Ολοκαύτωμα: memoirs επιζώντων, αφηγήσεις και ιστορίες επιβίωσης: Η στρατοπεδική πείνα (Πρίμο Λέβι). Η οσφρητική αποσύνθεση: η στρατοπεδική συνθήκη και οι μυρωδιές της. Περί πολιτικής της οσμής. Σεμινάριο/διάλεξη: 12/3/2024
· Μουσικοί και μουσική (η περίπτωση Άουσβιτς και Τερεζίν, Ο Θεσσαλονικιός Στρούμσα, ο βιολιστής του Άουσβιτς και η Φάνια Φένελον, υψίφωνος και πιανίστρια, μέλος της γυναικείας ορχήστρας του Άουσβιτς). Η δερματοστιξία. Ιατρικά πειράματα στο Μπλοκ 10. Σεμινάριο/διάλεξη: 16/4/2024
· Η κόλαση μέσα στην κόλαση: τα ζόντερ-κομάντο (η αφήγηση του Σλόμο Βενέτσια για τα κρεματόρια και τους θαλάμους αερίων). Ο μποξέρ του ολοκαυτώματος: το κόμικ της μνήμης. Σεμινάριο/διάλεξη: 14/5/2024
· Η διδασκαλία του Ολοκαυτώματος μέσα από ένα εκπαιδευτικό σενάριο: αισθήσεις και αισθήματα, ήχοι και σώματα σε ένα εβραϊκό χάνι στη Θεσσαλονίκη (Μπενσουσάν Χαν). Σώματα, ήχοι και συν-κίνηση. Σεμινάριο/διάλεξη: 11/6/2024
· Συμπεράσματα και Συζήτηση-Αποτίμηση και Αξιολόγηση Προγράμματος-Αναστοχασμός και Σχολιασμός. Σεμινάριο/διάλεξη:  2/7/2024

ΠΡΟΣΟΧΗ!
1.Οι παραπάνω διαλέξεις θα είναι ΑΠΟΚΛΕΙΣΤΙΚΑ ΔΙΑΔΙΚΤΥΑΚΕΣ
2.Οι ημερομηνίες των διαλέξεων ενδέχεται να τροποποιηθούν ανάλογα με τις ανάγκες που θα προκύψουν
3.Οι θεματικές των διαλέξεων/σεμιναρίων θα επικαιροποιούνταικατά τη διάρκεια του προγράμματος με βάση τα επιστημονικά ενδιαφέροντα διδασκόντων και διδασκομένων αλλά και τις εκπαιδευτικές ανάγκες που ανακύπτουν 

Εκπαιδευτές :

Βασιλική Κράββα, Αναπληρώτρια Καθηγήτρια Κοινωνικής Ανθρωπολογίας και Ανθρωπολογίας της Κατανάλωσης /Επιστημονική και Ακαδημαϊκή Υπεύθυνη του προγράμματος

Η Βασιλική Κράββα σπούδασε Ιστορία και Αρχαιολογία στο Αριστοτέλειο Πανεπιστήμιο Θεσσαλονίκης. Μέσω του προγράμματος ERASMUS φοίτησε για έξι μήνες στο Πανεπιστήμιο του Cagliari της Σαρδηνίας, Τμήμα Πολιτισμικής Ανθρωπολογίας. Ακολούθησε μεταπτυχιακές σπουδές στην Κοινωνική Ανθρωπολογία στο GoldsmithsCollege, Πανεπιστήμιο του Λονδίνου. Εκπόνησε διδακτορική διατριβή στο ίδιο πανεπιστήμιο η οποία πραγματεύεται θέματα τροφής και ταυτότητας των Εβραίων της Θεσσαλονίκης και παράλληλα εργάστηκε στο τμήμα Ανθρωπολογίας του GoldsmithsCollege ως μερικά απασχολούμενη λέκτορας. Το ακαδημαϊκό έτος 2003-2004 δίδαξε (με βάση το Π.Δ./ 407) «Πολιτική Ανθρωπολογία» και «Ανθρωπολογία της Τροφής» στο τμήμα Ι.Α.Κ.Α του Πανεπιστημίου Θεσσαλίας. Το διάστημα 2005-2007 συμμετείχε (υπό την επίβλεψη της Δρ. Μόλχο) στο ερευνητικό πρόγραμμα CENTROPA που ασχολείται με την προφορική ιστορία των Εβραίων σε χώρες της Ανατολικής Ευρώπης και των Βαλκανίων. Έχει λάβει μέρος σε ελληνικά και ευρωπαϊκά συνέδρια ενώ οι μέχρι τώρα δημοσιευμένες μελέτες της άπτονται των εξής θεμάτων: η τροφή και η διατροφή ως «αποθήκες» παρελθοντικού υλικού, οι μειονοτικοί πληθυσμοί και η Ελλάδα, η σημασία των ιστοριών ζωής ως μεθοδολογικών και ερμηνευτικών εργαλείων, η εννοιολόγηση του κακού και της λήθης. Το 2010, το βιβλίο της με θέμα «Tellmewhatyoueat and I’lltellyouifyouareJewish: Food and discourses of identity» εκδόθηκε στα αγγλικά από τον Γερμανικό εκδοτικό οίκο VDM Verlag. Έχει συμμετάσχει σε διεθνή και ελληνικά επιστημονικά συνέδρια και ημερίδες και έχει επιμεληθεί άρθρα σε διάφορα επιστημονικά περιοδικά (Anthropology and Sociology, Folklore, EthnologiaBalkanica, SAGE OPEN) ενώ από το εαρινό εξάμηνο του 2011 διδάσκει Κοινωνική ανθρωπολογία στο Τμήμα Ιστορίας και Εθνολογίας του ΔΠΘ. Τον Απρίλη 2011 εξελέγη λέκτορας στο ίδιο τμήμα. Το 2012-13 δίδαξε στα πλαίσια του Ελληνικού Ανοικτού Πανεπιστημίου ως ΣΕΠ τη θεματική ενότητα: «Δημόσιος και Ιδιωτικός βίος στην Ελλάδα ΙΙ: οι νεότεροι χρόνοι». Από τον Ιούλιο του 2014 διδάσκει  κοινωνικής ανθρωπολογία στο τμήμα Ιστορίας και Εθνολογίας του ΔΠΘ. Πρόσφατη εργογραφία: 
Β. Κράββα, 2020, Καταναλώνοντας τον πολιτισμό. Διαδρομές κατανάλωσης, ιστορίες τροφής και στέρησης, Αθήνα: εκδόσεις Πατάκη και 
Β. Κράββα – Μ. Σπυριδάκης (επιμ.), 2021, Τροχιές επισφάλειας: Εθνογραφικές προσεγγίσεις, υπό έκδοση, Gutemberg.

Νικόλαος Αλέτρας, Μέλος ΕΕΠ, Τμήμα Κινηματογράφου, ΑΠΘ

Ο Νικόλαος Αλέτρας είναι Διδάκτορας Κινηματογράφου του Τμήματος Κινηματογράφου της Σχολής Καλών Τεχνών του Αριστοτελείου Πανεπιστημίου Θεσσαλονίκης, με τα ερευνητικά του ενδιαφέροντα να επικεντρώνονται στο είδος των SchoolMovies (η μεταδιδακτορική του έρευνα αφορά την παραγωγή ενός SchoolMovie), στην παραγωγή οπτικοακουστικού υλικού ελεύθερης ροής (streaming) και στην ψηφιακή διανομή, καθώς και στην ανάλυση του νοτιοκορεάτικου κινηματογράφου ως fullservicecinema.  Είναι Μέλος Ειδικού Εκπαιδευτικού Προσωπικού (ΕΕΠ) στο Τμήμα Κινηματογράφου του ΑΠΘ, όπου διδάσκει μαθήματα του πεδίου της Κινηματογραφικής Παραγωγής. Επιστημονικά του άρθρα έχουν παρουσιαστεί σε ελληνικά και διεθνή συνέδρια και έχουν δημοσιευτεί στα πρακτικά τους.
Είναι δημοσιογράφος/κριτικός κινηματογράφου και έχει αρθρογραφήσει, για πολλά χρόνια σε διάφορες εφημερίδες και διαδικτυακά μέσα. Διετέλεσε Καλλιτεχνικός Διευθυντής του Διεθνούς Φεστιβάλ Κινηματογράφου Λάρισας (2009-2017). Είναι επίσης διευθυντής της κινηματογραφικής ιστοσελίδας icineman.com καθώς και μέλος της Πανελλήνιας Ένωσης Κριτικών Κινηματογράφου (ΠΕΚΚ) και της Διεθνούς Ομοσπονδίας Κριτικής Ταινιών Κινηματογράφου (FIPRESCI). Άρθρα και κριτικές του έχουν εκδοθεί σε συλλογικές εκδόσεις της Πανελλήνιας Ένωσης Κριτικών Κινηματογράφου ενώ διετέλεσε μέλος της Ομάδας Εργασίας Οπτικοακουστικού Εγγραμματισμού της Επιτροπής Εθνικού και Κοινωνικού Διαλόγου για την Παιδεία (Νοέμβριος 2015-Ιούνιος 2016).
Είναι ο συγγραφέας των βιβλίων SchoolMovies, Η παγκόσμια φύση ενός κινηματογραφικού είδους (ΑΙΓΟΚΕΡΩΣ, 2020) και Streaming και Ψηφιακή Διανομή (ΑΙΓΟΚΕΡΩΣ, 2020)

Μεθοδολογία υλοποίησης προγράμματος 
Το πρόγραμμα προσφέρεται με συνδυασμό μεθόδων σύγχρονης και ασύγχρονης εξ αποστάσεως εκπαίδευσης.  

Κόστος συμμετοχής
Το κόστος συμμετοχής ανέρχεται σε 243,75€. Το ποσό αυτό καταβάλλεται σε 2 δόσεις: η πρώτη (143,75€) κατατίθεται πριν την έναρξη των μαθημάτων σε τραπεζικό λογαριασμό που θα ανακοινωθείστους υποψηφίους μέσω email, ενώ η δεύτερη(100€) θα κατατεθεί στις αρχές Μαρτίου 2024. Η καταβολή της πρώτης δόσης αποτελεί προϋπόθεση για τη συμμετοχή στο Πρόγραμμα.
Το πρόγραμμα προβλέπει εκπτωτική πολιτική στις εξής περιπτώσεις:
· Εφάπαξ καταβολή διδάκτρων	10%
· Άνεργοι                               	20%

Κριτήρια αξιολόγησης των αιτήσεων
Ο μέγιστος αριθμός εισακτέων του προγράμματος ορίζεται στους  τριάντα(30). Για την αξιολόγηση των αιτήσεων και την επιλογή των υποψηφίων ακολουθούνται τα εξής κριτήρια:
· Προτεραιότητα σύμφωνα με την ημερομηνία υποβολής της αίτησης
· Βαθμός πτυχίου και μεταπτυχιακοί τίτλοι σπουδών

Υποβολή Αιτήσεων και δικαιολογητικά 
Έναρξη υποβολής αιτήσεων: 10/7/2023
Καταληκτική ημερομηνία: 23/10/2023

Η υποβολή των αιτήσεων γίνεται μόνο ηλεκτρονικά μέσω της ιστοσελίδας kedivim.duth.gr 

H ηλεκτρονική αίτηση επέχει θέση Υπεύθυνης Δήλωσης σύμφωνα με την παρ. 4 του άρθρου 8 του ν. 1599/1986, στην οποία ο υποψήφιος θα δηλώνειότι αποδέχεται ανεπιφύλακτα όλους τους όρους του Προγράμματος, όπως αυτοί αναφέρονται στη δημόσια πρόσκλησή του.
Τα απαιτούμενα δικαιολογητικά που πρέπει να υποβάλει ο υποψήφιος για τη συμμετοχή του στο Πρόγραμμα κατ' ελάχιστο είναι:
1. Σύντομο βιογραφικό (300 λέξεις)
2. Τίτλοι σπουδών
3. Δικαιολογητικά εκπτωτικής πολιτικής
Στην περίπτωση που ο υποψήφιος δεν έχει λάβει ακόμη το πτυχίο του, μπορεί να προσκομίσει βεβαίωση ολοκλήρωσης σπουδών.
Ενστάσεις θα γίνονται δεκτές το αργότερο 5 ημέρες αφού αναρτηθεί ο πίνακας εισακτέων.

Πληροφορίες
Για περισσότερες πληροφορίες οι ενδιαφερόμενοι μπορούν να στείλουν email στην κ. Βασιλική Κράββα: valia.kravva@gmail.com

